Maria Mercè Roca escriu el pròleg del catàleg de la I Ruta de l’Art

La coneguda escriptora nascuda a Portbou, Maria Mercè Roca, ha estat l’encarregada d’escriure el pròleg de presentació del catàleg de la primera edició de la Ruta de l’Art. El catàleg de la mostra es podrà adquirir a un preu de 3 euros a l’Oficina Municipal de Turisme de la Plaça Jaume I i a l’oficina habilitada a l’Ecomuseu-Farinera. Cal dir que l’escriptora Maria Mercè Roca visitarà la Ruta de l’Art aquest diumenge dia 19. 

Un total de 41 pintors i escultors participaran en aquetsa primera edició. Aquesta primera Ruta de l’Art té com a objectiu, donar a conèixer mitjançant un itinerari pel centre històric, onze llocs del municipi, entrellaçant d’aquesta manera l’art arquitectònic de Castelló amb les propostes dels pintors i escultors convidats.   

